VEGA præsenterer **Electro-soulet fusionskunstner, bassist, sanger og producer giver koncert i VEGA**

*Amerikanske Stephen Bruner, også kendt som Thundercat, bringer sin fusion af electro, R&B, psyche og funk til Lille VEGA 7. december.*

I juni udgav Stephen Bruner aka Thundercat minialbummet *The Beyond / Where The Giants Roam*, der er Bruners tredje soloudspil og første udgivelse i to år.

**Prominente samarbejder**

Men det er ikke fordi, Stephen Bruner har hvilet på laurbærrene oven på sine to første udgivelser. Både som producer og eminent basspiller har Thundercat medvirket på en lang række udgivelser. Bare i år har Bruner medvirket på to af dette års mest anmelderroste albums: Kendrick Lamars *To Pimp A Butterfly* og Kamasi Washingtons *The Epic*, og tidligere har Bruner samarbejdet med kunstnere som Erykah Badu, Suicidal Tendencies og Flying Lotus.

**Flying Lotus som fast sparringspartner**

På *The Beyond / Where The Giants Roam* har Thundercat udforsket spændingsfeltet mellem jazz, funk, soul og electro sammen med sin faste sparringspartner og co-producer Flying Lotus. Flying Lotus er også grundlægger af electro- og hiphop-pladeselskabet Brainfeeder, som Thundercat er signet på sammen med blandt andre The Gaslamp Killer, The Underachievers og Ras G.

**Fakta om koncerten:**

Thundercat (US)

Mandag 7. december kl. 21.00

Lille VEGA, Enghavevej 40, 1674 København V

190 kr. + gebyr

Forsalg via VEGAs hjemmeside og Billetnet.

Læs mere om koncerten med Thundercat

*For yderligere oplysninger kontakt venligst*

Marie Louise Fuglsang-Damgaard

Kommunikationsmedarbejder, VEGA

mf@vega.dk / 33260 933